फिलीपींस में डॉक्टर ने डॉग के दोनों हिप के ऑपरेशन का खर्च बताया 12 हजार यूएस डॉलर, गडवासू ने 2250 रुपए में िकया
दोस्त से पता चला गडवासू के अत्याधुनिक एनिमल अस्पताल का
फिलीपींसके एनआरआई मंदीप सिंह के फीमेल डॉग मिक्सी को उठने में कठिनाई होने लगी। दर्द के मारे वह सही तरीके से चल नहीं पा रही थी। मंदीप सिंह ने फिलीपींस के एनिमल डॉक्टर से जब उसके इलाज के बारे में पूछा तो डॉग के दोनों कूल्हों के ऑपरेशन और मेडिसिन का खर्च 12 हजार यूएस डॉलर (इंडियन रुपए 7 लाख 80 हजार) के लगभग खर्च बताया। ज्यादा पैसे इलाज के मांगे जाने पर मंदीप ने भारत में अपने दोस्त से संपर्क किया। इसके बाद उन्होंने लुधियाना पहुंच गडवासू के एनिमल अस्पताल के डॉ. अरुण आनंद से संपर्क कर 2250 रुपए में डॉग के एक कूल्हे का ऑपरेशन करवाया। जबकि दो महीने बाद दूसरे कूल्हे का भी ऑपरेशन इतनी ही रकम में हो जाएगा।
एनआरआई मंदीप सिंह ने बताया कि वह ऑस्ट्रेलिया के सिटीजन हैं। उनकी प|ी निधि यूएस की सिटीजन हैं। फिलीपींस में उनकी जॉब लगी है तो इस समय वह फिलीपींस में रह रहे हैं। जबकि उनके माता-पिता मोहाली में रहते हैं। मंदीप सिंह ने बताया कि वह पिछले 17 वर्ष से विदेश में रह रहे हैं।
गोल्डन रिट्रीएवर ब्रीड के फीमेल डॉग मिक्सी को उठने में कठिनाई हो रही थी और वह हॉपिंग बनी की तरह चल रही थी। अस्पताल में आने पर जांच और रेडियोग्राफ किया तो पता चला कि मिक्सी दोनों हिप डिस्प्लाशिया से पीड़ित है। “हिप जोड़ों का एक ऐसा रोग है, जिसमें दोनों हिप जोड़ों का संयोजन खो जाता है। परिणामस्वरूप डॉग को खड़ा होने, चलने में दर्द जैसी कठिनाई होती है। डॉ. आनंद ने बताया कि मिक्सी के एक हिप का ऑपरेशन किया गया है। उसे पूरी तरह से ठीक होने में दो महीने लगेंगे।
{दो महीने बाद दूसरे कूल्हे का भी ऑपरेशन इतनी ही रकम में होगा
एनआरआई मंदीप सिंह का कहना था कि फिलीपींस में जब डॉक्टर ने उनके डॉग के ऑपरेशन और मेडिसन का सारा खर्चा छह हजार डॉलर के लगभग बताया तो वह हैरान रह गए। उन्होंने बताया कि वह इतने पैसे खर्च नहीं कर सकते थे। ऐसे में उन्होंने मोहाली में रहने वाले अपने दोस्त को सारी जानकारी दी। उन्होंने लुधियाना के वेटरनरी अस्पताल के बारे बताया। उन्होंने इंटरनेट के माध्यम से अस्पताल के बारे में जानकारी हासिल की और डॉ. अरुण आनंद से संपर्क करके डॉग को हो रही परेशानी के बारे में बताया। जहां डॉ. अरुण ने उन्हें समय देकर मंगलवार को इलाज के लिए बुलाया।
hin_Deva hin_Deva hin_Deva hin_Deva hin_Deva hin_Deva hin_Deva